Document ID: 31996R2491

31996R2491
L 338/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2491/96 НА КОМИСИЯТА
от 23 декември 1996 година
за изменение на Регламент (EИО) № 2658/87 относно тарифната и статистическа номенклатура и Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (EО) № 1734/96 на Комисията (2), и по-специално член 9 от него,
като има предвид, че Регламент (EО) № 2564/95 на Комисията (3) установява мерки за класирането в Комбинираната номенклатура на четец за CD-ROM и на система за възпроизвеждане на звук и на образ на компютър („мултимедия“);
като има предвид, че, считано от 1 януари 1996 г., Регламент (EО) № 3009/95 на Комисията от 22 декември 1995 г. за изменение на приложение I към Регламент (EИО) № 2658/87 на Съвета (4), отчете измененията, въведени в номенклатурата на Хармонизираната система вследствие от препоръката на Съвета по митническо сътрудничество от 6 юли 1993 г.; че в резултат на промените в номенклатурата на Хармонизираната система е въведена нова забележка 5 D към глава 84 за класирането на някои продукти, които могат да работят като запаметяващи единици на автоматични машини за обработка на информация, като същевременно изпълняват една или повече други функции;
като има предвид, че за прилагането на забележка 5 E към главата може да се окаже трудно да се направи разграничение между четците за компактдискове, извършващи самостоятелна функция, различна от обработката на информация, и другите, които са предназначени за четене на CD-ROM, AUDO CD и FOTO CD, а те представляват запаметяващи единици по смисъла на забележка 5 D;
като има предвид, че за еднаквото прилагане на Комбинираната номенклатура обхватът на термина „оптични дискови запаметяващи единици“ следва да бъде точен, поради което е необходимо да се добави допълнителна бележка към глава 84 от Комбинираната номенклатура; като има предвид, че Регламент (EИО) № 2658/87 следва, съответно, да бъде изменен;
като има предвид, че настоящият регламент се отнася за продуктите, упоменати в точки 2 и 3 от приложената таблица към Регламент (EО) № 2564/95;
като има предвид, че мерките, предвидени в настоящия регламент са в съответствие със становището на секция „Тарифна и статистическа номенклатура“ към Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Към глава 84 от Комбинираната номенклатура, включена в приложението към Регламент (ЕИО) № 2658/87, се добавя следната допълнителна бележка:
„2.
Позиция 8471 10 51 включва също четците за CD-ROM, представляващи запаметяващи единици на автоматични машини за обработка на информация, които се състоят от задвижващи единици, пригодени за четене на сигналите от CD-ROM, от audio CD, от photo CD, снабдени с изход за слушалките, позволяващи регулирането на силата на звука или включването/изключването.“
Член 2
Точки 2 и 3 от приложената таблица към Регламент (EО) № 2564/95 се отменят.
Член 3
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 януари 1997 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 декември 1996 година.

Labels: 12
3
1